**Zmluva o dielo**

**uzatvorená v zmysle ustanovení § 536 a nasl. Zákona č. 513/1991 Zb. Obchodný zákonník**

**I. Zmluvné strany**

**Objednávateľ :** TERMALŠPORT TS s.r.o.

**so sídlom:** Trojičné námestie 185/2, 027 44 Tvrdošín

**zastúpené:** Ing. Ivan Šaško, konateľ

**IČO:**  36784478

**DIČ:** 2022382318

**IČ DPH:** SK2022382318

**Bankové spojenie:** VÚB, a.s., Bratislava, pob. Tvrdošín

**Číslo účtu:** SK87 0200 0000 0023 0844 0853

**Výpis z obchodného registra**: Okresného súdu Žilina, Oddiel: Sro, Vložka číslo: 19036/L

(ďalej ako objednávateľ)

a

**Zhotoviteľ:**  Milan Mordel

**so sídlom:** Zlatnicová 933/41, 029 43 Zubrohlava

**IČO:** 43 406 661

**DIČ:**  1077177200

**IČ DPH:** SK1077177200

**Bankové spojenie:** Prima banka Slovensko a.s., Námestovo

**Číslo účtu:** SK19 5600 0000 0040 3436 7001

**Výpis zo živnostenského listu**: ČŽR – 560-10696 zapísaný v živnostenskom registri OÚ Námestovo

(ďalej ako zhotoviteľ)

II. Východiskové údaje

2.1 Názov stavby: **„Výmena poškodenej časti dlažby na spevnenej ploche**

 **– Termálne kúpalisko Oravice“**

 Miesto stavby: Tvrdošín – Oravice

**III. Predmet diela**

* 1. Predmetom tejto zmluvy je výmena poškodenej časti betónovej dlažby v areáli Termálneho kúpaliska Oravice.

 Bližšia špecifikácia diela je podľa priloženého rozpočtu - prílohy.

* 1. Zhotoviteľ sa zaväzuje vykonať dielo vo vlastnom mene a na vlastnú zodpovednosť,

 v súlade s právnymi predpismi a podmienkami vymedzenými v tejto zmluve.

* 1. Objednávateľ sa zaväzuje zhotovené dielo bez zjavných vád od zhotoviteľa prevziať a

 zaplatiť zaň zmluvnú cenu podľa dohodnutých platobných podmienok.

### IV. Čas plnenia

* 1. Zhotoviteľ sa zaväzuje, že:

termín začatia plnenia diela je: 25.11.2019.

termín ukončenia diela: 31.12.2019.

* 1. Pri vykonávaní diela postupuje zhotoviteľ v súlade s pokynmi objednávateľa.

**V. Cena diela**

* 1. Cena za zhotovenie predmetu zmluvy v rozsahu č. III. tejto zmluvy je stanovená

 dohodou zmluvných strán ako cena konečná a je doložená rozpočtom, ktorý tvorí

 prílohu k tejto zmluve. Cena za zhotovené dielo je **7 457,26 EUR**, slovom: sedemtisícštyristopäťdesiatsedem 26/100 EUR

 **Cena bez DPH: 6 214,38 €**

 **DPH:**  1 242,88 € prenesenie daňovej povinnosti

 **Cena celkom s DPH: 7 457,26 €**

Cena pokrýva všetky zmluvné záväzky pre zhotovenie diela, vrátane vedľajších nákladov a DPH.

* 1. Do ceny diela bude možné premietnuť len nasledovné zmeny:
* ak sa zmení sadzba DPH podľa zákona
* v prípade zmeny colných a daňových predpisov, dovoznej prirážky a devalvácie meny, oficiálne vyhlásenej Vládou SR.
* ak z viny objednávateľa nebude možné dodržať termín dokončenia stavby – cena sa v tomto prípade upravuje pomocou indexu vývoja cien stavebných prác za príslušný odbor publikovaného ŠÚ SR, a to tak, že sa upravuje len cena prác, ktoré ku dňu dokončenia stavby neboli realizované a odo dňa zmluvného dodania prác.
	1. Pri väčšom množstve jednotiek práce ako je uvedené v predloženej cenovej ponuke sa

 použije jednotková cena ako pri rozpočtovanom množstve.

**VI. Platobné podmienky**

* 1. Skutočne vykonané práce budú fakturované priebežne, v štruktúre podľa rozpočtu-prílohy. Splatnosť faktúry je dohodnutá do 10 dní od doručenia faktúry objednávateľovi.

**VII. Záručná doba – zodpovednosť za vady**

* 1. Zhotoviteľ zodpovedá za to, že predmet tejto zmluvy je zhotovený podľa tejto zmluvy, a že po dobu stanovenú /záručná doba/ bude mať vlastnosti dojednané v tejto zmluve. Záručná doba diela je 2 roky od dodania predmetu diela, podľa zápisnice o odovzdaní a prevzatí diela. V rámci záruky ručí zhotoviteľ za vecné odborné vykonanie prác a za to, že tieto práce zodpovedajú príslušným normám. Záruka na materiál je daná tak, ako udávajú jednotliví výrobcovia.
	2. Zhotoviteľ nezodpovedá za chyby a vady materiálu, zabezpečeného objednávateľom, alebo nevhodnosťou použitého materiálu, ktorý použil na základe požiadavky objednávateľa. Zhotoviteľ tiež nezodpovedá za chyby, spôsobené dodržaním nevhodných pokynov, daných objednávateľom.
	3. Zhotoviteľ sa zaväzuje prípadné vady stavby odstrániť bez zbytočného odkladu po uplatnení oprávnenej reklamácie objednávateľom najneskôr v lehote do 30 dní od ich písomného oznámenia objednávateľom.
	4. Objednávateľ je povinný predmet diela prezrieť alebo zariadiť jeho prehliadku. Chyby diela musí oznámiť bez zbytočného odkladu najneskôr do konca záručnej doby podľa čl. VII bod 1.

**VIII. Podmienky vykonania diela**

Zmluvné strany sa budú v priebehu realizácie diela riadiť nasledovnými podmienkami:

* 1. Objednávateľ je povinný odovzdať pracovisko v takom stave, aby zhotoviteľ mohol začať na ňom práce podľa podmienok dohodnutých v zmluve.
	2. Zhotoviteľ bude udržiavať na prevzatom pracovisku poriadok a čistotu.
	3. Zhotoviteľ uvoľní pracovisko ku dňu odovzdania diela.
	4. Objednávateľ bude vykonávať na stavbe stavebný dozor prostredníctvom svojho pracovníka.
	5. Dielo sa považuje za splnené jeho odovzdaním zhotoviteľom a prevzatím objednávateľom. Preberacieho konania sa zúčastnia splnomocnení zástupcovia objednávateľa a zhotoviteľa.
	6. Objednávateľ prevezme dielo aj vtedy, ak má drobné vady alebo nedorobky, ktoré ani v spojení s iným nebránia k užívaniu diela a neznižujú jeho hodnotu.

**IX. Zmluvné sankcie**

Zmluvné strany sa dohodli na týchto zmluvných sankciách:

* 1. Zhotoviteľ uhradí objednávateľovi zmluvnú pokutu vo výške 0,05% z ceny predmetu tejto zmluvy za každý deň omeškania s odovzdaním predmetu tejto zmluvy.
	2. Objednávateľ uhradí zhotoviteľovi úroky z omeškania vo výške 0,05% z nezaplatenej fakturovanej ceny za každý deň omeškania s platením faktúry.

**X. Vyššia moc**

* 1. Za vyššiu moc sa považujú prípady, ktoré nie sú závislé ani ich nemôžu ovplyvniť zmluvné strany, napr. živelné pohromy, vojna a pod.
	2. Na účely tejto zmluvy sa za okolnosti vylučujúce zodpovednosť prijíma právna úprava podľa § 374 Obchodného zákonníka.

**XI. Ostatné ustanovenia**

* 1. Zhotoviteľ sa zaväzuje dodržiavať všeobecne záväzné predpisy, platné technické normy, špecifikácie dodané objednávateľom a podmienky tejto zmluvy.
	2. Zhotoviteľ vyhlasuje, že má oprávnenie na vykonávanie činnosti v rozsahu č. III. tejto zmluvy.
	3. Zmluvné strany sa dohodli, že porušenie zmluvných povinností dohodnutých v tejto zmluve zakladá oprávnenie odstúpiť od zmluvy tej strane, ktorá je porušením povinností dotknutá. Spôsob odstúpenia od zmluvy sa riadi ustanoveniami Obchodného zákonníka a je možné ho vykonať do 14 dní od času, kedy sa strana, ktorá chce právo odstúpenia uplatniť o podstatnom porušení tejto zmluvy dozvedela. Túto zmluvu je možné zrušiť iba písomnou formou.

**XII. Záverečné ustanovenia**

* 1. Zmluva nadobúda platnosť dňom podpisu obidvoch zmluvných strán a právnu účinnosť dňom nasledujúcom po dni jej zverejnenia.
	2. Zmeny alebo doplnky tejto zmluvy je možné robiť len dodatkami k zmluve.
	3. Právne vzťahy touto zmluvou neupravené sa riadia príslušnými ustanoveniami Obchodného zákonníka.
	4. Zmluva je vyhotovená v 4 exemplároch, z ktorých každá zmluvná strana obdrží po dvoch vyhotoveniach.
	5. Účastníci zmluvy prehlasujú, že si zmluvu riadne prečítali, jej obsahu porozumeli a na znak súhlasu ju vlastnoručne a dobrovoľne podpísali.
	6. Neoddeliteľnou súčasťou zmluvy je príloha: Rozpočet – „Výmena poškodenej časti dlažby na spevnenej ploche – Termálne kúpalisko Oravice“.

V Tvrdošíne dňa 22.11.2019 V Zubrohlave dňa

............................................ ............................................

TERMALŠPORT TS s.r.o. Milan Mordel

 /Objednávateľ/ /Zhotoviteľ/